钦定古今图书集成/明伦汇编/宫闱典/第049卷 > 高宗刘婉仪
## 钦定古今图书集成/明伦汇编/宫闱典/第049卷 > 高宗刘婉仪

按《宋史后妃传》：“刘婉仪初入宫，封宜春郡夫人，寻进
才人，与刘婉容俱被宠，进婉仪。婉仪颇恃恩招权，尝
遣人讽广州番商献明珠香药，许以官爵，舶官林孝
泽言于朝，诏止其献。金人将叛盟，刘锜主战，幸医王
继先从中沮之，因谋诛锜，帝不怿。一日，在婉仪位，有
忧色，婉仪阴访得其言，以宽譬帝意。帝怪与继先言”
合，诘之，婉仪急具以实对。帝大怒，托以他过废之。兄
伉，累官和州防御使、知阁门事，婉仪既废，乃与祠，罢
归。